**În atenția**

**Furnizorilor de servicii conexe actului medical pentru persoanele diagnosticate cu tulburări din spectrul autist**

În vederea stabilirii **perioadei de contractare** pentru servicii conexe acordate persoanelor diagnosticate cu tulburări din spectrul autist,în conformitate cu prevederile Ordinului nr. 774/2023 privind modificarea și completarea Normelor tehnice de realizare a programelor naționale de sănătate curative, aprobate prin Ordinul președintelui Casei Naționale de Asigurări de Sănătate nr. 180/2022, cu modificările și completările ulterioare, invităm toți furnizorii de servicii conexe actului medical pentru persoanele diagnosticate cu tulburări din spectrul autist  care își desfășoară activitatea în raza teritorial-administrativă a CAS Mehedinți și care doresc includerea în cadrul Subprogramului național de servicii conexe acordate persoanelor diagnosticate cu tulburări din spectrul autist din cadrul Programului Național de sănătate mintală să transmită cu semnătură electronică extinsă a reprezentantului legal la adresa de e\_email **oficial@cjasmh.ro** până cel târziu în data de 29.02.2024, următoarele documente:

-       cererea de includere în program,

-       chestionarul de evaluare completat aferent Subprogramului național de servicii conexe acordate persoanelor diagnosticate cu tulburări din spectrul autist. Chestionarele de evaluare cuprind criteriile de includere în Subprogramul național de servicii conexe acordate persoanelor diagnosticate cu tulburări din spectrul autist și modelul acestuia este prevăzut în anexa nr. 16 la normele tehnice aprobate prin Ordinul președintelui Casei Naționale de Asigurări de Sănătate nr. 180/2022, cu modificările și completările ulterioare.

În urma avizării de către Casa de Asigurări de Sănătate Mehedinți a îndeplinirii criteriilor cuprinse în chestionar, unitățile de specialitate avizate depun fundamentarea solicitării de finanțare. În urma analizei acesteia, casa de asigurări de sănătate va stabili necesarul de fonduri în concordanță cu structura organizatorică și dotarea unității sanitare și îl va transmite către Casa Națională de Asigurări de Sănătate.

       Casa Națională de Asigurări de Sănătate va include unitățile de specialitate avizate în lista unităților care derulează Subprogramul național de servicii conexe acordate persoanelor diagnosticate cu tulburări din spectrul autist din cadrul Programului Național de sănătate mintală, cu încadrarea în bugetul aprobat, precum și cu respectarea prevederilor art. 3 alin. (4) lit. c), după depunerea la Casa Națională de Asigurări de Sănătate a solicitărilor de finanțare de către casele de asigurări.

      Casa de asigurări de sănătate Mehedinți va stabili termen de contractare, în funcție de necesarul de servicii conexe actului medical persoanelor cu tulburări din spectrul autist acordate în cadrul Subprogramului național de servicii conexe acordate persoanelor diagnosticate cu tulburări din spectrul autist din cadrul Programului Național de sănătate mintală și în limita fondurilor aprobate.

**Conducerea CAS Mehedinți**